**Obavijest o pregledu djece prije upisa u I. razred osnovne škole za školsku godinu 2021./2022. za područje Sisačko-moslavačke županije koje je pogođeno potresom i upisu djece u I. razred osnovne škole za školsku godinu 2021./2022.**

Temeljem članka 5. Pravilnika o postupku utvrđivanja psihofizičkog stanja djeteta,

učenika te sastavu stručnih povjerenstava (Narodne novine 67/14. i 63/20.), Sisačko-moslavačka županija, Upravni odjel za prosvjetu, kulturu i šport

**O B A V J E Š T A V A**

roditelje/ skrbnike/ staratelje djece (u daljnjem tekstu: roditelj)

o pregledu djece prije upisa u I. razred osnovne škole za školsku godinu 2021./2022. za područje Sisačko-moslavačke županije koje je pogođeno potresom i upisu djece u I. razred osnovne škole za školsku godinu 2021./2022.

**Pregled djece prije upisa u I. razred osnovne škole za školsku godinu 2021./2022. obavljat će se u drugoj fazi za dio Sisačko- moslavačke županije koji je pogođen potresom**

**prema niže objavljenom rasporedu.**

**Upis djece u I. razred osnovne škole za školsku godinu 2021./2022. obavljat će se**

**1., 2. i 4. lipnja 2021. godine**

u matičnim školama i područnim razrednim odjelima prema mjestu prebivališta,

odnosno prijavljenog boravišta djeteta, te upisnog područja kojem dijete

pripada, a koje je u skladu s mrežom osnovnih škola na području

Sisačko-moslavačke županije.

U prvi razred obveznog osnovnog obrazovanja upisuju se djeca koja do 1. travnja 2021. godine imaju navršenih šest godina života, odnosno djeca rođena u razdoblju od 1. travnja 2014. do 31. ožujka 2015. godine.

Školski obveznici se upisuju u osnovnu školu prema upisnom području, koje se određuje temeljem prebivališta, odnosno prijavljenog boravišta djeteta (mreža škola). Prije upisa u prvi razred osnovne škole potrebno je provesti postupak utvrđivanja psihofizičkog stanja djece dorasle za upis u osnovnu školu.

**Prijevremeni upis** u prvi razred može zatražiti roditelj za dijete koje će do kraja 2021. godine navršiti šest godina života, a nije školski obveznik. Zahtjev (Obrazac 6.) podnosi se Sisačko-moslavačkoj županiji, Upravnom odjelu za prosvjetu, kulturu i šport, najkasnije do 31. ožujka 2021. godine. Za dijete koje je bilo uključeno u predškolski program, roditelj, osim zahtjeva, dostavlja i mišljenje stručnog tima predškolske ustanove o psihofizičkom stanju djeteta. Prijevremeni upis odobrit će se djetetu na temelju rezultata psihološkog testiranja i mišljenja Stručnog povjerenstva škole.

**Odgodu upisa** u prvi razred osnovne škole može zatražiti Stručno povjerenstvo škole nakon provedenog postupka utvrđivanja psihofizičkog stanja djeteta. Dijete kojemu je odgođen upis u prvi razred osnovne škole, sljedeće godine bit će uvršteno na popis školskih obveznika radi ponovnog utvrđivanja psihofizičkog stanja.

**Privremeno oslobađanje od upisa** u prvi razred ostvaruje dijete kojemu je zdravlje teško oštećeno ili ima višestruke teškoće. Zahtjev za privremeno oslobađanje od upisa u prvi razred, roditelj podnosi nadležnom Upravnom odjelu (Obrazac 6.). Osim zahtjeva roditelj dostavlja i medicinsku dokumentaciju o zdravstvenom i razvojnom stanju djeteta, te nalaz, odnosno mišljenje jedinstvenog tijela vještačenja.

Na dan upisa u školu roditelj djeteta treba donijeti liječničko uvjerenje, te rješenje kojim se odobrava prijevremeni upis.

**RASPORED PREGLEDA DJECE PRIJE UPISA U I. RAZRED OSNOVNE ŠKOLE ZA DIO SISAČKO-MOSLAVAČKE ŽUPANIJE KOJI JE POGOĐEN POTRESOM ZA ŠKOLSKU GODINU 2021./2022.**

|  |  |  |
| --- | --- | --- |
| **MJESTO ODRŽAVANJA PREGLEDA DJECE** | **PERIOD I VRIJEME ODRŽAVANJA PREGLEDA DJECE, TE KONTAKT TELEFON** | **NAZIV ŠKOLE** |
| ***PROSTOR OSNOVNE ŠKOLE GALDOVO***  ***Sisak, Brezovičkog odreda 1 b***  ***Suzana Fabijanić, dr.med.***  ***spec.šk.med***  [**skolska2-sisak@zzjz-sk.hr**](mailto:skolska2-sisak@zzjz-sk.hr) | ***24.03. – 01.06.2021.***  ***PONEDJELJKOM, SRIJEDOM I PETKOM OD 8 - 13 SATI***  ***ČETVRTKOM***  ***OD 16 – 18,30 SATI***  ***TEL: 098/587-235*** | ***- OŠ „BRAĆA BOBETKO“***  ***SISAK***   * ***OŠ BRAĆA RIBAR SISAK i PŠ Žabno*** * ***OŠ IVANA KUKULJEVIĆA SISAK i PŠ Novo Praćno*** * ***OŠ GALDOVO i PŠ Hrastelnica i PŠ Tišina Erdetska*** |

**NAPOMENA:**

**Za djecu za koju će se pregled vršiti na lokaciji Osnovne škole Galdovo, te na lokaciji Osnovne škole 22. lipnja Sisak, a prema podacima iz tablice, tri (3) dana prije dogovorenog termina pregleda, roditelj djeteta ispunjava upitnik s anamnestičkim podacima** (link na upitnik-<https://www.zzjzsk.hr/images/2020/Upitnik_za_roditelje.docx> **kojeg dostavlja na navedene adrese e-pošte i to kako slijedi:**

* za lokaciju pregleda- Osnovna škola Galdovo [skolska2-sisak@zzjz-sk.hr](mailto:skolska2-sisak@zzjz-sk.hr)
* za lokaciju pregleda- Osnovna škola 22. lipnja Sisak [skolska-sisak@zzjz-sk.hr](mailto:skolska-sisak@zzjz-sk.hr)

**Dokumenti koje je potrebno donijeti na liječnički pregled:**

* važeću zdravstvenu iskaznicu- OIB djeteta
* iskaznica imunizacije djeteta
* zdravstveni karton nadležnog pedijatra
* popis dodatne dokumentacije ukoliko postoji (povijest bolesti u slučaju kroničnog oboljenja, nalazi logopeda i/ili psihologa, Rješenje o tjelesnom oštećenju, mišljenje predškolske ustanove o razvojnim aspektima djeteta ovisno o kronološkoj dobi)
* ispunjenu zubnu putovnicu koju izdaje doktor dentalne medicine nakon provedenog pregleda i dijagnostičko-terapijskih postupaka.

**EPIDEMIOLOŠKA SITUACIJA UZROKOVANA PANDEMIJOM COVID-19**

**Važno je znati sljedeće:**

* Djeca/roditelj s povišenom temperaturom i/ili respiratornim tegobama neće biti primljeni do izlječenja;
* Roditelji će prilikom dolaska potpisati izjavu da nisu prema svom saznanju bili u riziku od zaraze (putovanje u inozemstvo, trenutni boravak u samoizolaciji, bliski kontakt s COVID- 19 pozitivnim osobama);
* Samo jedan roditelj može biti u pratnji djeteta;
* Potrebno je doći točno u termin i ne zadržavati se više nego je potrebno;
* Prilikom dolaska roditelj bi trebao imati zaštitnu masku (djeca ne);
* Prilikom ulaska u ustanovu obavezna je dezinfekcija ruku;
* Prije ulaska u ambulantu sestra će obaviti mjerenje temperature beskontaktnim toplomjerom.

**BLISKI KONTAKT UKLJUČUJE SLJEDEĆE:**

* Dijeljenje zajedničkog kućanstva s oboljelim od COVID-19
* Izravan tjelesni kontakt s oboljelim od COVID-19 (npr. rukovanje)
* Nezaštićen izravan kontakt s infektivnim izlučevinama oboljelog od COVID-19 (dodirivanje korištenih maramica golom rukom ili npr. ako se bolesnik iskašlje u osobu)
* Kontakt licem u lice s COVID-19 bolesnikom na udaljenosti manjoj od dva metra u trajanju duljem od 15 minuta
* Boravak u zatvorenom prostoru (npr. soba za sastanke, čekaonica u zdravstvenoj ustanovi itd.) s COVID-19 bolesnikom u trajanju duljem od 15 minuta na udaljenosti manjoj od dva metra - Zdravstveni radnik ili druga osoba koja pruža izravnu njegu oboljelom od COVID-19 ili laboratorijsko osoblje koje rukuje s uzorcima oboljelog bez korištenja preporučene osobne zaštitne opreme (OZO) ili ukoliko je došlo do propusta u korištenju OZO
* Kontakt u zrakoplovu ili drugom prijevoznom sredstvu s bolesnikom dva mjesta ispred, iza, ili sa strane ili na udaljenosti manjoj od jedan metar; suputnici ili osobe koje skrbe o bolesniku tijekom putovanja; osoblje koje je posluživalo u dijelu zrakoplova u kojem sjedi bolesnik (ako težina kliničke slike ili kretanje bolesnika upućuje na izloženost većeg broja putnika, bliskim kontaktima se mogu smatrati putnici cijelog odjeljka ili cijelog zrakoplova).